**Krízový plán**

**na zabezpečenie ochrany klientov a personálu v zariadení sociálnych služieb počas pandémie COVID-19**

**Dňa: 11.03.2020 – zasadanie vedenia DDaDSS BUKOVEC**

Vzhľadom k aktuálnej epidemiologickej situácii v súvislosti s nebezpečenstvom šírenia infekcie spôsobenej koronavírusom nariaďujemnasledovné preventívne opatrenia.

* Zriadenie krízového štábu
* Zaviesť preventívne opatrenia v DDaDSS BUKOVEC

(Príloha. 1 – Zoznam členov krízového štábu a ich telefónne čísla)

***Úlohy:***

* KŠ sa každý pracovný deň stretne o 9.00 hod. a informuje o aktuálnej situácii v  zariadeniach DDaDSS BUKOVEC(Sebedín a Hrochoť),
* Počas víkendu sa určení členovia krízového štábu telefonicky informujú o aktuálnej situácii v strediskách DDaDSS.

***Prijaté preventívne opatrenia:***

* Budova DDaDSS v Sebedíne a na Hrochoti sú uzatvorené od 6.3.2020,
* klienti boli oboznámení o zákaze pohybu mimo areál zariadenia – pripomienka na nástenke,
* zákaz akýchkoľvek návštev v zariadení– viditeľné označenie na dverách budovy,
* objednané odborné vyšetrenia klientov treba absolvovať len vo výnimočných situáciách a na základe rozhodnutia obvodného lekára ( keď má klient zlé výsledky a potrebuje okamžitú hospitalizáciu),
* na nástenke umiestniť všetky dôležité telefónne čísla – RÚVZ B.B., riaditeľka odboru sociálnych vecí a zdravotníctva BBSK, vedúci odboru zdravotníctva BBSK.

Zodpovední za splnenie: členovia KŠ

Termín: ihneď a do odvolania

***KŠ ukladá preventívne opatrenia :***

***1. Preventívne opatrenia vo vzťahu ku klientom***

***Úlohy:***

**Zdravotná sestra – Sebedín**

* Zdravotná sestra predvedie názornú ukážku klientom ako si riadne umývať ruky,
* denne kontroluje dodržiavanie zásad respiračnej hygieny – časté umývanie mydlom a vodou, používanie dezinfekčných prostriedkov s plne virucídnym účinkom s obsahom alkoholu,
* denne kontroluje hygienu na chodbách a izbách klientov,
* pozitívne vplýva na psychiku klientov,
* vypracuje plán dezinfekcie zariadenia (príloha č. 2)

**Zdravotná sestra – Hrochoť**

* predvedie názornú ukážku klientom ako si riadne umývať ruky,
* denne kontroluje dodržiavanie zásad respiračnej hygieny – časté umývanie mydlom a vodou, používanie dezinfekčných prostriedkov s plne virucídnym účinkom s obsahom alkoholu,
* pozitívne vplýva na psychiku klientov.

**Riaditeľka**

* zabezpečí izbu pre prípad podozrenia z nákazy v zariadení tak, aby izba, toaleta a sprcha bola izolovaná od miestností určených pre ostatných klientov,
* vypracuje plán izieb klientov ( príloha č. 3),
* v prípade podozrenia na koronavírus sa telefonicky spojí s obvodným lekárom klientov alebo Regionálnym úradom verejného zdravotníctva v B.B. na tel. č. 0918 659 580,

**Sociálna pracovníčka**

* aktivitami denne motivuje klientov k dodržiavaniu prísnej hygieny,
* dbá aby klienti nestratili kontakt s rodinnou, umožní im telefonický prípadne videohovor,
* zmysluplnými aktivitami sa snaží podporiť klientov aby nepodliehali depresiám, pri aktivitách dodržuje predpísané hygienické pravidlá, rúška, odstupy, dezinfekčné prostriedky hlavne pri narábaní s farbičkami.

Zodpovednosť : podľa pridelenia úloh

termín:ihneď a do odvolania

***2. Preventívne opatrenia vo vzťahu k zamestnancom***

***Úlohy:***

**Zdravotná sestra - Sebedín**

* denne kontroluje dodržiavanie zásad respiračnej hygieny v DDaDSS Sebedín – časté umývanie mydlom a vodou, používanie dezinfekčných prostriedkov s plne virucídnym účinkom s obsahom alkoholu,
* zaujíma sa o zamestnancov, ktorí sa chystajú alebo sa vracajú z dovolenky, hlavne o miesto pobytu na dovolenke, zahraničné dovolenky alebo miesta kde sa vyskytuje koronavírus, rizikové dovolenky hlási riaditeľke.

**Zdravotná sestra - Hrochoť**

* denne kontroluje dodržiavanie zásad respiračnej hygieny v DDaDSS Sebedín – časté umývanie mydlom a vodou, používanie dezinfekčných prostriedkov s plne virucídnym účinkom s obsahom alkoholu,
* zaujíma sa o zamestnancov, ktorí sa chystajú alebo sa vracajú z dovolenky, hlavne o miesto pobytu na dovolenke, zahraničné dovolenky alebo miesta kde sa vyskytuje koronavírus, rizikové dovolenky hlási riaditeľke

**Riaditeľka**

* denne organizuje prácu KŠ a kontroluje prijaté opatrenia,
* pravidelne sleduje vývoj ochorenia na COVID-19 na Slovensku a v našom regióne,
* informuje krízový štáb o nových opatreniach a informáciách z BBSK a médií,
* prideľuje úlohy jednotlivým členom KŠ,
* komunikuje so zamestnancami, ktorých rodinní príslušníci sú zamestnaní v zahraničí, konzultuje sporné prípady s RÚVZ B.B.
* kontroluje zásoby hygienických pomôcok a dezinfekčných prostriedkov a v prípade nedostatku zabezpečí doplnenie zásob.

**Dňa 24.03.2020 – zasadanie KŠ:**

**Úloha – preventívne opatrenie**

* Pravidelne denne merať telesnú teplotu (TT) klientom aj zamestnancom, ktorí sa nachádzajú v zamestnaní.
* Zvýšenú TT hlásiť riaditeľke zariadenia a obvodnému lekárovi.

**Zodpovednosť:**

Zdravotná sestra -Hrochoť

Zdravotná sestra – Sebedín

Počas víkendu – opatrovateľky v službe

**Termín:**

Do odvolania

**Dňa 6.4.2020 – zasadanie KŠ:**

* DDaDSS BUKOVEC bol na základe Príkazu č. 009/2020/OSSZ určený ako subjekt hospodárskej mobilizácie.
* Informovať zamestnancov a vysvetliť aké úlohy musíme plniť v režime hospodárskej mobilizácie.
* Na základe § § 21, 22 Z. č. 179/2011 Z.z. určiť zamestnancov, ktorí budú môcť plniť úlohy v období krízovej situácie v súlade s § 22 ods. 5 Zákona č. 179/2011 Z.z..

Zodpovedná: riaditeľka

**Dňa: 17.04.2020 – zasadanie KŠ**

**Prijaté opatrenia:**

**Informovať zamestnancov DDaDSS BUKOVEC:**

***Postup pri podozrení na COVID – 19 u klienta***

***( horúčka, kašeľ, bolesti tela, zvýšená TT):***

* *Neodkladne informovať všeobecného lekára.*
* *V prípade nočnej služby informovať sa na pohotovosti o ďalšom postupe.*
* *Izolovať klienta do izolačky, pravidelne merať TT,  sledovať zmeny zdravotného stavu.*
* *Všeobecný lekár po dohovore s RUVZ rozhodne o ďalšom postupe(testovanie na COVID-19?)*
* ***Postup pri podozrení na COVID – 19 u zamestnanca ( horúčka, kašeľ, bolesti tela, zvýšená TT):***
* *Informovať svojho všeobecného lekára a následne informovať o ďalšom postupe lekára riaditeľku DDaDSS.*

**Postup pri potvrdení COVID-19 v DDaDSS Sebedín:**

* *Ak by sa potvrdil COVID-19 u klienta alebo zamestnanca, riaditeľka okamžite informuje Riaditeľku odboru sociálnych vecí a zdravotníctva BBSK, dôležité telefónne čísla sú viditeľne umiestnené na informačnej tabuli.*
* *Ďalej postupovať podľa pokynov a odporúčaní BBSK, RÚVZ a OÚ B.B.*

**Dňa 22.04.2020 – stretnutie KŠ**

**Úlohy:**

* Povinnosť merať TT klientom aj zamestnancom 2x denne.
* ***Na základe pokynu hlavného hygienika SR zo dňa 21.04.2020 krízový štáb DDaDSS BUKOVEC vydal nasledovný postup pri zabezpečení ochrany klientov a personálu počas pandémie COVID-19.***

**Krízový plán:**

**Postup:**

**1.** V prípade pozitívneho testu COVID-19 – prípadneodkladne oznámiť na telefónne čísla, ktoré sú uvedené na informačnej tabuli.

**2.**Vzhľadom k tomu, že v jednotlivých budovách sa nedá vytvoriť samostatná zóna pre klientov v karanténe, je nutné rozdeliť klientov podľa výsledkov na COVID-19 a následne určiť,  ktorá budova bude slúžiť ako karanténe zariadenie. Budova bude určená na základe počtu pozitívnych a negatívnych klientov.

To znamená, ak bude nakazená väčšina klientov, bude to budova v Sebedíne(kapacita 40), ak to bude menší počet klientov bude to budova na Hrochoti(kapacita 23).

***1. Zabezpečenie starostlivosti o klientov a zamestnancov zariadenia:***

– budú vytvorené skupiny zo zamestnancov DDaDSS BUKOVEC v súlade s § 22 ods. 5 Zákona č. 179/2011 Z.z..

Pracovnú povinnosť v období krízovej situácie možno uložiť 25. zamestnancom DDaDSS BUKOVEC z celkového počtu 39.

Zo zdravotného úseku máme k dispozícii..................9 osôb z 20.

ostatní zamestnanci ................................................16 osôb z 19.

Skupina, ktorá sa bude starať o pozitívnych klientov na COVID-19 bude 4. členná a bude sa striedať s ďalšou 4. člennou skupinou v týždňových intervaloch.

***2. Zabezpečenie stravy:***

Variť sa bude v budove, kde budú umiestnení klienti s negatívnym testom na COVID-19.

Variť budú zamestnanci ( 5 kuchárov a 1 pomocná sila v kuchyni) za predpokladu, že budú negatívni.

***3. Zabezpečenie prania bielizne:***

Pranie bude zabezpečené v obidvoch budovách za prísnych hygienických podmienok.

Pranie bude vykonávať určený zamestnanec.

Ostatní zamestnanci nevstupujú do práčovne, príjem a výdaj sa realizuje výhradne zamestnancom práčovne na to určený.

V práčovni bude vyvesený manuál k obsluhe práčok a prevádzkový poriadok.

***4. Zabezpečenie ochranných a dezinfekčných prostriedkov:***

Dezinfekčné prostriedky máme - podľa prílohy č. 2.

Osobné ochranné pomôcky máme – rúška, rukavice, štíty, respirátory- podľa zoznamu

Ostatné nám v prípade potreby poskytne BBSK.

***5. Zabezpečenie priestorov na oddych a nočný odpočinok:***

***Sebedín:***

*2 poschodie:*

* miestnosť vedúcej sestry, kuchynka

*3. poschodie:*

* spoločenská miestnosť, kancelárie sociálnych pracovníčok, zasadačka

**Hrochoť:**

*Prízemie:*

* spoločenská miestnosť, jedáleň

*3. poschodie:*

* kancelária

nafukovacie postele boli zakúpené – 5 kusov

***6. Sprostredkovanie informácií:***

* informáciemôže poskytnúť len BBSK

***7. Zoznam dôležitých telefónnych čísiel:***

* zoznam t.č. zamestnancov ( príloha č. 4)
* zoznam t.č. rodinných príslušníkov ( príloha č.5)

***Prílohy:***

*Príloha č. 1 – Zoznam členov krízového štábu*

*Príloha č. 2 - Plán dezinfekcie*

*Príloha č. 3 – Plán izieb klientov*

*Príloha č. 4 - Zoznam dôležitých tel. č. zamestnancov*

*Príloha č. 5 - Zoznam dôležitých tel. č. – rodinných príslušníkov klientov*

*Príloha č. 6 – Zoznam skupín a príprava na zaistenie prevádzky na obdobie 14 dní*

*Príloha č. 7 – Plán reprofilizácie lôžok v DDaDSS BUKOVEC počas pandémie COVID-19*

*Vypracovala:*

*Mgr. Eva Grečová*

*riaditeľka DDaDSS*